
1.pielikums


TEHNISKĀ SPECIFIKĀCIJA
“Salaspils novada pašvaldības darbinieku veselības apdrošināšanai”,
 iepirkuma identifikācijas Nr. SNP 2024/6

1. Tehniskā specifikācijā noteiktas minimālās prasības Salaspils novada domes administrācijas, pašvaldības iestāžu darbinieku un deputātu veselības apdrošināšanai, kā arī uzskaitīti pakalpojumi, kurus iekļaujot piedāvājumā, pretendents var saņemt papildus vērtēšanas punktus.
2. Pasūtītāja noteiktās minimālās prasības ir obligātas un saistošas visiem pretendentiem, kas iesniedz savu pieteikumu dalībai iepirkumu konkursā. Pretendenta iesniegtā piedāvājuma neatbilstība minimālajām prasībām var būt par pamatu pretendenta izslēgšanai no dalības iepirkumu procedūrā.
3. Pretendents, aizpildot šo formu, sniedz apliecinājumu par prasības izpildi un, ja nepieciešams, apraksta, kā tiks nodrošināta prasības izpilde, vai sniedz precīzu atsauci uz tehniskajam piedāvājumam pievienotajiem dokumentiem, kur minēto informāciju var atrast. Informācija norādāma tādā apjomā, lai iepirkuma komisija varētu veikt tehniskā piedāvājuma atbilstības pārbaudi un piedāvājumu vērtēšanu atbilstoši iepirkuma dokumentos noteiktajām prasībām.
4. Gada apdrošināšanas prēmija vienam darbiniekam nedrīkst pārsniegt 500,00 EUR par vienu apdrošināto personu.

5. Tabula Nr.1 
	Nr.p.k.
	Minimālās prasības attiecībā uz apdrošināšanas nosacījumiem un polises administrēšanu 
	Pretendenta piedāvājums (aizpilda pretendents)

	1
	2
	3

	5.1.
	Veselības apdrošināšanas pakalpojumu sniegšanas termiņš ir 2 (gadi) gadi no pirmās polises spēkā stāšanās dienas. Iepirkumu konkursa ietvaros tiek slēgti 2 (divi) secīgi apdrošināšanas līgumi – katrs uz apdrošināšanas polises darbības laiku, kas ir 12 (divpadsmit) mēneši. Ne vēlāk kā trīs mēnešus pirms pirmā Polises darbības gada beigām (t.i. 2024.gada ____.________, Apdrošinātājs ir tiesīgs atteikties no Polises slēgšanas otrajam  apdrošināšanas darbības gadam rakstveidā paziņojot par to Pasūtītājam un norādot apstākļus, kas pamato turpmāku līguma saistību izpildes neiespējamību. 
	

	5.2.
	Apdrošināšanas polišu segums ir spēkā visā Latvijas Republikas teritorijā, un tas darbojas 24 (divdesmit četras) stundas diennaktī, 7 (septiņas) dienas nedēļā.
	

	5.3.
	Pretendents nodrošina piedāvājumā iekļauto veselības apdrošināšanas segumu visām šī iepirkuma ietvaros apdrošinātajām personām, sākot ar apdrošināšanas polises pirmo darbības dienu un visā tās darbības laikā, tajā skaitā arī gadījumos, ja ārstēšanās nepieciešamība (diagnoze) ir noteikta pirms apdrošināšanas polises spēkā stāšanās.
	

	5.4.
	Pretendents nodrošina piedāvājumā iekļauto veselības aprūpes pakalpojumu saņemšanu Pretendenta līgumiestādēs[footnoteRef:1], uzrādot apdrošināšanas Karti un neveicot skaidras vai bezskaidras naudas norēķinus (turpmāk – tiešais norēķins) saskaņā ar Pretendenta piedāvātās programmas nosacījumiem. Pretendents līgumiestādēs nepiemēro apmeklējuma reižu vai mēneša limitus norēķinam ar apdrošināšanas kartēm. [1:  Līgumiestāde – Latvijas Republikas normatīvajos aktos noteiktā kārtībā reģistrēta ārstniecības iestāde, ar kuru Pretendents ir noslēdzis sadarbības līgumu un kur norēķinus par ārstnieciskajiem pakalpojumiem iespējams veikt, izmantojot veselības apdrošināšanas individuālo karti] 

	

	5.5.
	Ja pakalpojums, kas saņemts Pretendenta līgumiestādē un atbilst programmas nosacījumiem, kāda iemesla dēļ netiek segts 100% apmērā ar tiešo norēķinu, Pretendents izmaksā atlīdzību pilnā apmērā pēc atlīdzības pieteikuma un ar to saistīto dokumentu saņemšanas, nepiemērojot Pretendenta izstrādātu cenrādi.
	

	5.6.
	Pretendents līgumiestāžu sarakstā iekļauj SIA “Salaspils veselības cents”, kas atrodas Lauku ielā 8., Salaspilī vai līdzvērtīgu plaša profila medicīnas iestādi Salaspilī, kā arī vismaz 50 medicīnas pakalpojumu sniedzējus Rīgā un Rīgas rajonā, kur var saņemt ārstu speciālistu konsultācijas un izmeklējumus, noslēdzot tiešā norēķina līgumus par apdrošināšanas programmās iekļautajiem pakalpojumiem, ko piedāvā šīs iestādes.
	

	5.7.
	Apdrošinātajām personām ir tiesības brīvi izvēlēties ārstniecības iestādi, zobārstniecības kabinetu, kurā tās vēlas saņemt apdrošināšanas polisē iekļautos pakalpojumus – Pretendentam nav tiesību atteikt apmaksu, ja tā ir reģistrēta un sertificēta atbilstoši likuma prasībām un pakalpojums saņemts saskaņā ar programmas nosacījumiem.
	

	5.8.
	Pretendents katrai apdrošinātajai personai nodrošina individuālo informācijas komplektu (elektroniskā formātā), kurā iekļauti:
· apdrošināšanas programmu apraksti un tiem atbilstošie pakalpojumu apmaksas limiti;
· neapmaksājamo pakalpojumu (izņēmumu) saraksts;
· apdrošināšanas gadījuma pieteikšanas un apdrošināšanas atlīdzības saņemšanas kārtība;
· kārtība, kādā apdrošinātā persona var saskaņot pakalpojumu apmaksu, kā arī saņemt informāciju par atlikušās apdrošinājuma summas vai limitu apmēru; 
Pretendents norāda, kur apdrošinātā persona var atrast šādu informāciju:
· Pretendenta vispārējos un veselības apdrošināšanas noteikumus, ja Pretendents uz tiem atsaucas tehniskajā piedāvājumā un tie ir saistoši apdrošināšanas līguma izpildē;
· Pretendenta līgumiestāžu sarakstus, saskaņā ar Nolikuma 6. un 7.pielikumiem.
	

	5.9.
	Pretendents bez maksas nodrošina Kartes dublikāta izgatavošanu Kartes nozaudēšanas vai uzvārda maiņas gadījumā.
	

	5.10.
	Pēc apdrošinātā darbinieka pieprasījuma Pretendents apmaksu par maksas stacionārajiem pakalpojumiem organizē ar Pretendenta garantijas vēstules palīdzību.
	

	5.11.
	Pretendents nodrošina iespēju iesniegt pieteikumu un maksājuma dokumentus apdrošināšanas atlīdzības saņemšanai (turpmāk – Pieteikums) izmantojot gan Pretendenta mobilo aplikāciju vai interneta vietni, gan arī iesūtot to pa pastu, elektronisko pastu vai iesniedzot Pretendenta klientu apkalpošanas centros.
	

	5.12.
	Pretendents pieņem atlīdzības pieteikumus visa apdrošināšanas perioda darbības laikā, kā arī ne mazāk kā 1 (vienu) mēnesi pēc apdrošināšanas polises darbības termiņa beigām.
	

	5.13.
	Pretendents ne vēlāk kā 5 (piecu) darbdienu laikā no Pieteikuma un citu nepieciešamo dokumentu saņemšanas dienas veic apdrošināšanas atlīdzības izmaksu, rakstveidā pieprasa iesniegt papildu dokumentus vai rakstveidā informē apdrošināto darbinieku par atteikumu izmaksāt apdrošināšanas atlīdzību, norādot pamatojumu. Pēc prasīto papildu dokumentu saņemšanas Pretendents atkārtoti rīkojas šajā punktā noteiktajā kārtībā. Apdrošināšanas atlīdzības daļējas izmaksas vai atteikuma, kā arī papildu dokumentu pieprasīšanas gadījumā Pretendents nosūta attiecīgu paziņojumu uz apdrošinātā darbinieka tālruni, norādīto e-pasta vai pasta adresi.
	

	5.14.
	Pretendents nodrošina jaunu darbinieku pievienošanu un darbinieku, kuri pārtraukuši darba attiecības ar Pakalpojumu ņēmēju, izslēgšanu no apdrošināto saraksta ne retāk kā reizi mēnesī.
	

	5.15.
	Iekļaujot jaunu Darbinieku, Pretendents to apdrošina uz atlikušo apdrošināšanas polises darbības laiku, nesamazinot apdrošināšanas perioda (gada) apdrošinājuma summu. Īstermiņa apdrošināšanas prēmiju (prēmiju par nepilnu apdrošināšanas periodu) aprēķina proporcionāli atlikušajam apdrošināšanas polises darbības laikam par pilnām dienām vai pilniem mēnešiem. Aprēķinot atmaksājamās apdrošināšanas prēmijas apjomu par darbiniekiem, kas izslēgti no apdrošināto saraksta, izmaksāto apdrošināšanas atlīdzību summa netiek ņemta vērā.
	

	5.16.
	Pakalpojumu ņēmējam nav pienākums izslēgt no apdrošināmo saraksta darbiniekus pēc darba attiecību pārtraukšanas, ja tie vēlas paturēt apdrošināšanas polisi līdz apdrošināšanas perioda beigām.
	

	5.17.
	Pretendentam sadarbībā ar nominēto brokeri jānodrošina Pakalpojumu ņēmēja apdrošināto darbinieku apkalpošana (t.sk. dokumentu aprites organizēšana, konsultāciju sniegšana, pakalpojumu apmaksas saskaņošana, u.c.) elektroniski, pa tālruni vai klātienē.
	

	5.18.
	Pretendents piedāvā Pakalpojumu ņēmēja darbiniekiem iespēju apdrošināt savus ģimenes locekļus (laulātos un bērnus) piemērojot tos pašus nosacījumus, kādi tiek piedāvāti darbiniekiem. Ģimenes locekļu prēmijām drīkst piemērot piemaksas koeficientu, un tā apjoms tiks vērtēts saskaņā ar vērtēšanas kritērijiem.
	

	5.19.
	Pretendents ne vēlāk kā 10 (desmit) dienu laikā pēc Pasūtītāja rakstiska pieprasījuma sniedz informāciju par kopējo izmantoto pakalpojumu apjomu (t.i. detalizētu izmaksu statistiku pa sniegto pakalpojumu veidiem). 
	








6. Tabula Nr.2 
	Nr.p.k.
	Pasūtītāja minimālās prasības attiecībā uz programmas segumu
	Pretendenta piedāvājums

	1
	2
	3

	6.1.
	Kopējā apdrošinājuma summa par pacienta iemaksām un maksas ambulatoriem pakalpojumiem - ne mazāka kā 3000 EUR
	

	6.2.
	Pacienta līdzmaksājums par ambulatoriem un stacionāriem pakalpojumiem, tajā skaitā stacionāro rehabilitāciju, un pacienta līdzmaksājums par operāciju – pilnā apmērā un bez izņēmumiem.
	

	6.3.
	Maksas ambulatorie pakalpojumi – 100% apmērā Pretendenta līgumiestādēs un ar gada limitu ne mazāku kā 750 EUR, bez reižu skaita ierobežojuma vai apakšlimitiem izņemot pozīcijas, kur tas atļauts saskaņā ar tehniskās specifikācijas nosacījumiem, tajā skaitā:
	

	6.3.1.
	maksas ģimenes ārstu (terapeitu, internistu) un ārstu speciālistu (t.sk. profesoru, docentu un augstākās kvalifikācijas speciālistu) konsultācijas bez ārsta nosūtījuma un reižu skaita ierobežojuma, tajā skaitā arī: alergologa, dermatologa, endokrinologa, fizikālās terapijas un rehabilitācijas ārsta, gastroenterologa, ginekologa, kardiologa, ķirurga, nefrologa, neirologa, oftalmologa, otolaringologa, reimatologa, proktologa, sporta ārsta, traumatologa, urologa konsultācijas, u.c., limits ārpus Pretendenta līgumiestādēm - ne mazāks kā 32 EUR par katru konsultāciju; 
	

	6.3.2.
	Medicīnas māsu un ārstu speciālistu (piemēram, ķirurgu, traumatologu) veiktās mājas vizītes, limits par katru vizīti, ja to nodrošina medicīnas iestāde, kam nav līguma ar Pretendentu - ne mazāks kā 32 EUR;
	

	6.3.4.
	ārstnieciskās manipulācijas, tajā skaitā manipulācijas ķirurģijā, ginekoloģijā, LOR, oftalmoloģijā, kā arī dermatoloģijā, ja tās nav kosmētiska rakstura pakalpojums (ar tiešā norēķina kārtību līgumiestādēs); Limits iestādēs, kam nav līguma ar pretendentu – ne mazāk kā 15 EUR par manipulāciju.
	

	6.3.5.
	plaša spektra diagnostiskie (instrumentālie) izmeklējumi ar ārsta norīkojumu, piemēram: 
· kardioloģiskie izmeklējumi, t.sk. EKG (pieraksts un izraksts), Holtera monitorēšana, asinsspiediena diennakts monitorēšana, ehokardiogrāfija, mammogrāfija, podometrija, spirogrāfija, elektromiogrāfija-neirogrāfija, karpālā kanāla diagnostika, elektroencefalogrāfija, barības vada izmeklēšana ar ūdenī šķīstošo kontrastvielu, elptests gastroenteroloģijā, kolposkopija, ultrasonogrāfija (vēdera dobuma, mazā iegurņa orgānu, vairogdziedzera, krūšu, locītavu, virspusējo audu, testis, prostatas transrektāla USS, asinsvadu ultrasonogrāfiska vai doplerogrāfiska izmeklēšana, osteodensitometrija, potītes brahiālā indeksa noteikšana, vairogdziedzera punkcijas biopsija (USS kontrolē), prostatas punkcijas biopsija (USS kontrolē), audiometrija un timpanometrija, redzes lauka noteikšana, fundus okuli fotografēšana, acs ābola ultrasonogrāfija, optiskā koherences tomogrāfija (OCT) u.c. Limits iestādēs, kam nav līguma ar pretendentu – ne mazāk kā 35 EUR par izmeklējumu.
· Kuņģa-zarnu trakta izmeklējumi, visa veida endoskopiskie izmeklējumi (t.sk. fibrobronhoskopija, fibrogastroduodenoskopija, sigmoidoskopija, kolonoskopija u.c.), kapsulas endoskopija, irigoskopija, rektoromanoskopija, u.c. Limits iestādēs, kam nav līguma ar pretendentu – ne mazāk kā 70 EUR par izmeklējumu.
· scintigrāfija, datortomogrāfija (CT), magnētiskā rezonanse (MRI), CT un MRI angiogrāfijas izmeklējumi ar un bez kontrastvielas, 3 un 4 dimensiju izmeklējumi (t.sk. grūtniecēm pie medicīniskām indikācijām) u.c. Limits iestādēs, kam nav līguma ar pretendentu – ne mazāk kā 120 EUR par izmeklējumu.
	

	6.3.6.
	plaša spektra laboratoriskie izmeklējumi, minimālās prasības norādītas pievienotajā laborotorisko izmeklējumu tabulā (Pielikums Nr.7), bet kopējais programmā iekļauto laboratorisko izmeklējumu skaits tiek vērtēts saskaņā ar vērtēšanas kritērijiem; 
Apmaksa iestādēs, kam nav līguma ar pretendentu – pilnā apmērā vai saskaņā ar augstākajiem līgumiestāžu, piemēram, E.Gulbja laboratorijas vai NMS laboratorijas izcenojumiem,;
	

	6.3.7.
	īslaicīga intravenozā anestēzija pie ķirurģiskām un ginekoloģiskām manipulācijām, kā arī pie sāpīgiem invazīviem izmeklējumiem
	

	6.3.8.
	valsts noteiktās obligātās veselības pārbaudes saskaņā ar MK noteikumiem  darba pienākumu izpildei nepieciešamajā apjomā 100% apmērā;
	

	6.3.9.
	medicīniskās apskates dažādu izziņu noformēšanai (autotransporta vadīšanai, ieroču nēsāšanas atļaujai, mācību iestādes apmeklēšanai);
	

	6.3.10.
	valsts un privātās neatliekamās medicīniskās palīdzības pakalpojumi;
	

	6.3.11.
	Fizikālā terapija, ne mazāk kā 10 procedūras apdrošināšanas periodā ar gada limitu ne mazāku kā 70 EUR (t.sk. triecienviļņu terapija, teipu uzlikšana, barokamera, lāzerprocedūras, ja tās nav saistītas ar kosmetoloģiju un estētisko medicīnu, u.c.),.
	

	6.3.12
	Ambulatorās rehabilitācijas pakalpojumi ar kopējo gada limitu ne mazāku kā 150 EUR, nenosakot reižu skaita ierobežojumus un apmaksas limitu vienai procedūrai, tajā skaitā pēc nepieciešamības - ārstnieciskās masāžas kurss, ūdens procedūras (šarko duša, ārstnieciskās vannas, dūņu terapija), manuālā terapija un/vai ārsnieciskā vingrošana individuāli vai grupās (t.sk. slinga terapija);
Pretendents drīkst papildināt ambulatorās rehabilitācijas pakalpojumu klāstu ar minimālajās prasībās neminētiem rehabilitācijas un/vai komplementārās medicīnas pakalpojumiem, kā arī ar rehabilitāciju saistītu speciālistu konsultācijām.
	

	6.3.13
	Profilaktiskā vakcinācija pret gripu, ērču encefalītu, A un B hepatītu (t.sk. kombinētā)
	

	6.3.14
	Maksas grūtniecības aprūpe ar limitu ne mazāku kā 220 EUR apdrošināšanas periodā – ar grūtniecību saistītas ārsta vai vecmātes  konsultācijas, ārstnieciskās manipulācijas un izmeklējumi, t.sk. laboratoriskie izmeklējumi, USG, kardiotokogrāfija u.c. izmeklējumi auglim bez reižu skaita ierobežojuma, nenosakot apakšlimitus;
	

	6.3.15
	Maksas medicīniskie pakalpojumi, kas saistīti ar onkoloģisku saslimšanu un saņemti līdz diagnozes noteikšanai (ārstu konsultācijas, laboratoriskie un instrumentālie izmeklējumi, manipulācijas).
	

	6.4.
	Maksas stacionārie pakalpojumi 100% apmērā ar apdrošināšanas perioda limitu ne mazāku kā 1500 EUR un limitu vienam saslimšanas gadījumam ne mazāku kā 750 EUR, nepiemērojot cenrādi Pretendenta līgumiestādēs un ārpus Pretendenta līgumiestādēm saņemtajiem pakalpojumiem, tajā skaitā:
	

	6.4.1.
	ārstēšanās dienas un diennakts stacionārā, stacionārā izmantotie medikamenti, izmeklējumi un procedūras, uzturēšanās dienas stacionārā pa nakti pēc operācijas;
	

	6.4.2.
	jebkuras medicīniski pamatotas un jebkurā tehnikā veiktas operācijas, tajā skaitā, bet ne tikai: kāju vēnu operācijas nopietnas vēnu mazspējas gadījumā (sākot no C4 koda pēc CEAP klasifikatora), kā arī dipitrēnu kontraktūras, karpālā kanāla, protezēšanas un endoprotezēšanas, mugurkaula, deguna starpsienas, kataraktas, glaukomas, proktoloģiskās, sirds un asinsvadu, neiroķirurģiskās operācijas, nepiemērojot papildus ierobežojumus vai nosacījumus; Pieļaujamie izņēmumi ir plastiskās, estētiskās, bariatriskās, orgānu transplantācijas, kā arī acs refrakciju koriģējošas operācijas ar lāzeri un ar neauglības ārstēšanu un diagnostiku saistītās operācijas.
	

	6.4.3.
	operācijās pielietotie palīgmateriāli – sietiņi, uzgaļi, šuvēji, implanti, lāzera stīgas un citi palīgmateriāli, kas nepieciešami operācijas veikšanai un ir to būtiska sastāvdaļa;
	

	6.4.4.
	Ārstēšanās paaugstināta servisa apstākļos (ja tādus nodrošina ārstniecības iestāde).
	



7. Tabula Nr.3 
	Nr.p.k.
	Pakalpojumi par kuriem tiks piešķirti papildu punkti saskaņā ar vērtēšanas kritērijiem, ja Pretendents tos iekļaus piedāvātās Pamatprogrammas sastāvā)
	Pretendenta piedāvājums

	1
	2
	3

	7.1.
	Zobārstniecība 50% apmērā ar apdrošināšanas perioda limitu ne mazāku kā 100 EUR, nepiemērojot apmaksas limitus (ārpus līgumiestāžu cenrādi), tajā skaitā:
	

	7.1.1.
	mutes dobuma higiēna ne mazāk kā 1x apdrošināšanas periodā;
	

	7.1.2.
	neatliekamā palīdzība akūtu zobu sāpju gadījumā;
	

	7.1.3.
	Rtg diagnostika;
	

	7.1.1.
	lokālā anestēzija;
	

	7.1.2.
	terapeitiskie un ķirurģiskie zobārstniecības pakalpojumi.
	

	7.2.
	Maksas pakalpojumi onkoloģijā (konsultācijas un diagnostika pēc diagnozes noteikšanas), gada limits ne mazāks kā 150 EUR
	

	7.3.
	Paaugstināts limits maksas stacionārajiem pakalpojumiem vienam saslimšanas gadījumam no 750 EUR uz 1000 EUR
	



	7.4.
	Atvērtā polise 1000 EUR gadā uz visu kolektīvu neparedzētu medicīnisku izdevumu segšanai
	



8. Tabula Nr.4 
	Nr.p.k.
	Papildprogrammas (izvēles programmas, ko darbinieki varēs iegādāties par saviem personiskajiem līdzekļiem)
	Pretendenta piedāvājums

	1
	2
	3

	8.1.
	Zobārstniecība 50% apmērā ar apdrošināšanas perioda limitu ne mazāku kā 100 EUR (sk. punktu 7.1.), ja tā nav iekļauta pamatprogrammā
	



[bookmark: _GoBack] 
Ja mūsu piedāvājums tiks akceptēts, līguma izpildi koordinējošā persona no mūsu puses būs:
	Vārds, uzvārds:
	

	Ieņemamais amats:
	

	Tālrunis:
	

	Mobilais tālrunis:
	

	E-pasta adrese:
	



Ar šo mēs apstiprinām un garantējam sniegto ziņu patiesumu un precizitāti.

	Vārds, uzvārds:
	

	Amata nosaukums:
	

	Paraksts:
	

	Datums:

